Teemu Selänne

| Teemu Selänne |
| --- | --- |
 Lähikuva Teemu Selänteestä lämmittelemässä ennen ottelua.
Henkilötiedot
Syntynyt: 3. heinäkuuta 1970 (ikä 54) Helsinki 
Kansalaisuus:   Suomi  Yhdysvallat
Jääkiekkoilija
Lempinimi:  Teukka Salama, The Finnish Flash,  Eightball
Pelipaikka:  oikea laitahyökkääjä
Maila:  oikea
Pituus:  183 cm
Paino:  89 kg
Pelinumero:  8 ja 13
Pelaajaura
Pääsarjaura:  1989–2014
Seurat:   Helsingin Jokerit (I-div. & SML)  Winnipeg Jets (NHL)  San Jose Sharks (NHL)  Colorado Avalanche (NHL)  Anaheim Ducks (NHL) 
NHL-varaus:  10. varaus, 1988 Winnipeg Jets
Hockey Hall of Fame
 2017 
  [ Muokkaa Wikidatassa ]   
| Mitalit> Miesten jääkiekko. Olympialaiset  | Mitalit> Miesten jääkiekko. Olympialaiset  | Mitalit> Miesten jääkiekko. Olympialaiset  | Miesten jääkiekko>  |
| --- | --- | --- | --- |
|  Hopeaa | Torino 2006 | jääkiekko |  |
|  Pronssia | Nagano 1998 | jääkiekko |  |
|  Pronssia | Vancouver 2010 | jääkiekko |  |
|  Pronssia | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Norja 1999 | jääkiekko |  |
|  Pronssia | Kanada 2008 | jääkiekko |  |
| Maailmancup  | Maailmancup  | Maailmancup  |  |
|  Hopeaa | 2004 | jääkiekko |  |
| SM-kilpailut  | SM-kilpailut  | SM-kilpailut  |  |
|  Kultaa | 1992 | jääkiekko |  |
| U18-EM-kilpailut  | U18-EM-kilpailut  | U18-EM-kilpailut  |  |
|  Hopeaa | 1988 | jääkiekko |  |
| Stanley Cup  |
| --- | --- | --- |
|  | Anaheim Ducks | 2007  |
Teemu Ilmari Selänne (s. 3. heinäkuuta 1970 Helsinki) on suomalainen jääkiekkoilija, Stanley Cup -voittaja sekä olympia- ja MM-mitalisti. Hän pelasi mittavan uran Pohjois-Amerikan NHL-liigassa, ja häntä pidetään yhtenä kaikkien aikojen parhaista jääkiekkoilijoista.
Juniorivuotensa Selänne jääkiekkoili Espoossa, Espoon Palloseurassa yhden vajaan kauden, 1978–1979, ja pelasi EJK:ssa 1979–1984, ennen kuin hän siirtyi mukaan Helsingin Jokerien junioritoimintaan. Jokereiden edustusjoukkueessa hän pelasi ensi kertaa jääkiekon I-divisioonassa, ja oli Jokerien merkittävimpiä pelaajia joukkueen noustessa Jääkiekon SM-liigaan. Selänne edusti Jokereita SM-liigassa neljä kautta ja voitti muun muassa Suomen-mestaruuden, kunnes hän kaudeksi 1992–1993 siirtyi NHL:n Winnipeg Jetsiin, joka oli varannut Selänteen vuoden 1988 varaustilaisuudessa numerolla 10. Winnipegin ohella Selänne edusti NHL-urallaan Anaheim Ducksia, San Jose Sharksia ja Colorado Avalanchea.
Selänne on NHL:n runkosarjassa historian kaikkien aikojen paras suomalainen maalintekijä ja pistemies tehopistein 1 457. Kukaan muu suomalainen ei ole tehnyt yhtä monta maalia saman kauden aikana kuin Selänne, 76. Hän on ainoana suomalaisena ylittänyt 1 400 tehopisteen rajan NHL:n runkosarjassa. Selänne on myös kaikkien aikojen kolmanneksi tehokkain eurooppalainen jääkiekkoilija NHL:ssä, sillä hänen edelleen tehopisteiden määrässä yltävät tšekkiläinen Jaromír Jágr ja venäläinen Aleksandr Ovetškin. Selänne on voittanut NHL:n maalitilaston kolmesti, ja hänet on äänestetty NHL:n tähdistöotteluun 11 kertaa. NHL:n Stanley Cup -mestaruuden Selänne on voittanut Anaheim Ducksissa keväällä 2007. Marraskuussa 2017 hänet valittiin arvostettuun jääkiekon kunniagalleriaan, Hockey Hall of Fameen.
Suomen jääkiekkomaajoukkuetta Selänne on edustanut aikuisten tasolla viidesti maailmanmestaruuskilpailuissa, kuudesti talviolympialaisissa, kahdesti maailmancupissa ja kerran Kanada-cupissa. Hän on saavuttanut neljä olympiamitalia ja kaksi MM-mitalia, toisen sijan maailmancupissa ja kolmannen sijan Kanada-cupissa. Selänne on tehopistein 24+19=43 kaikkien aikojen tehokkain olympialaisissa pelannut jääkiekkoilija. Kaukalon ulkopuolella hänet on palkittu Suomen Leijonan ansioristillä vuonna 2010. Suomalainen kiekkoyleisö on myös äänestänyt hänet kaikkien aikojen suomalaispelaajaksi.